Pesti utca
Kosztolányi Dezső, mozaikok, Pesti Hírlap, 1933. szeptember
„Szanatórium falán az »ampelopszisz« viaszos levele, indája sebtapaszokkal van gondosan a falhoz lapitva. / Este a kivilágitott hentesbolt gőzölgő kirakatától néhány lépésnyire, ágrólszakadt, toprongyos ember áll. / Kirakatban nézegetjük a fölirásokat a kitett árukon. / Vasárnap este, bakák, falusi lányok sétálgatnak karonfogva a körúton.”